# *Kerecsend Község Önkormányzata Képviselő-testületének*

***9/2022. (IX.05.) önkormányzati rendelete a szociális rászorultságtól függetlenül nyújtható támogatásokról***

Kerecsend Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8.a, pontjában meghatározott feladatkörében eljárva a következőket rendeli el:

1. **Általános rendelkezések**

**1.§**

**(1)** Kerecsend Község Önkormányzata (a továbbiakban: Önkormányzat) a településen bejelentett lakóhellyel rendelkező gyermek részére, alanyi jogon járó támogatásként az e rendeletben meghatározott juttatásokat biztosítja.

**(2)** Az e rendeletben szerinti támogatásokat a jegyző által meghatározott formanyomtatványon lehet igényelni a Kerecsendi Közös Önkormányzati Hivatalban (a továbbiakban Hivatal).

**(3)** Az Önkormányzat Képviselő-testülete minden évben a költségvetés tervezésekor dönt az e rendeletben meghatározott támogatások fedezetéről.

**(4)** A támogatás nyújtásáról – a Képviselő testület (3) bekezdés szerinti határozata figyelembevételével – a polgármester dönt.

**(5)** A kérelmező által benyújtott igazolások, nyilatkozatok tartalmának ellenőrzése érdekében a Hivatal megkeresheti:

a) a polgárok személyi adatait és lakcímet nyilvántartó szervet,

b) az igazolást kiállító szervet és

c) a kormányhivatalt.

1. **Beiskolázási támogatás**

**2.§**

**(1**) A képviselő-testület az önkormányzat éves szociális segélykeret összegének figyelembevételével beiskolázási támogatást állapíthat meg a család jövedelmi viszonyaitól függetlenül az általános iskolás, középfokú vagy felsőfokú intézmények nappali iskolarendszerű oktatásában részesülő tanulók részére.

**(2)** A beiskolázási támogatás megállapítására a jövedelemviszonyok vizsgálata nélkül az (1) bekezdésben foglalt jogosultaknak állapítható meg, kivételt képeznek ez alól a rendszeres gyermekvédelmi támogatásra jogosultak köre.

**(3)** A beiskolázási támogatás gyermekenkénti maximum összege **20.000,-Ft.**

**(4)**  Az egyedi támogatási kérelmekről a képviselő-testületi határozatban foglalt támogatási összeg figyelembevételével átruházott hatáskörben a polgármester dönt.

**(5)** A támogatás iránti kérelmet a szülő vagy törvényes képviselő nyújthatja be. A beiskolázási támogatást a rendelet 1. számú melléklete szerinti kérelmen lehet igényelni. A kérelemhez mellékelni kell a köznevelési intézmény által kiállított iskolalátogatási igazolást.

**(6)** A kérelem és mellékletének benyújtási határideje tárgyév október 15. napja.

**(7)** A támogatást a kérelmező által megadott folyószámla számra való utalással, vagy készpénzben a házi pénztárból történő kifizetéssel kell teljesíteni a jogosultság megállapításától számított 15 napon belül.

1. **Tanulmányi támogatás**

**3.§**

1. Kerecsend Község Önkormányzat Képviselő-testülete a kerecsendi lakóhelyű tehetséges tanulók tanulmányainak folytatása, a szakképesítés vagy az érettségi megszerzése céljából tanulmányi támogatást állapíthat meg a középfokú vagy felsőfokú intézmények nappali iskolarendszerű oktatásában részesülő tanulók részére.
2. A támogatást és az azzal járó pénzbeli támogatást nyilvános pályázat alapján lehet elnyerni.
3. Az ösztöndíjban a legalább 16. életévet betöltött középfokú nevelési-oktatási intézmény (továbbiakban: középfok) nappali tagozatán tanulmányokat folytató, kiemelkedő tanulmányi eredményt elérő 9-12. osztályos diák vagy felsőoktatási intézmény nappali vagy levelező tagozatán (felsőfok) tanuló, jó tanulmányi eredménnyel rendelkező, a település közösségi életében aktívan részt vevő kerecsendi tanulók részesülhet (a továbbiakban tanuló).
4. Az ösztöndíj támogatás feltétele:

a) középiskolások esetében a kérelem benyújtását megelőző legutolsó tanév végén elért legalább 4,00 tanulmányi átlageredmény

b) felsőoktatási intézményben (egyetem, főiskola, érettségi utáni közép- vagy felsőfokú szakképzés) tanulók esetében a kérelem benyújtását megelőző félév sikeres teljesítése és a következő félévre történő beiratkozás igazolása.

1. Felsőfokú tanulmányokat folytatók esetében a támogatás legfeljebb a tanulmányok megkezdésétől a képzés felsőoktatási intézmény által meghirdetett alap időtartamának megfelelő időtartam alatt állapítható meg.
2. Az önkormányzati támogatás formája: egyszeri, egyösszegű vissza nem térítendő pénzbeli támogatás (tanévkezdéshez, külföldi tanulmányúthoz)
3. Azonos tanulmányi eredményt elért tanulók között előnyt jelent a tanulmányi versenyen való részvétel és eredményes szereplés, kimagasló sport eredmények, kiemelkedő közösségi munka, azonos eredmény esetén az előző évek eredménye.
4. Az ösztöndíjra való jogosultság szempontjából a pályázat kiírása előtt kerecsendi lakóhelyet létesítő tanuló minősül kerecsendi lakosnak.
5. A pályázattal támogatni kívánt tanulmányok folytatása alatt létesített kerecsendi lakóhely esetén abban az esetben részesíthető ösztöndíjban a tanuló, ha szüleivel, törvényes képviselőjével együtt költözött a községbe és a szülőkkel, törvényes képviselővel életvitelszerűen közös háztartásban együtt él.
6. A támogatás összege legfeljebb **40.000 Ft/fő**
7. A támogatást a támogatási kiírásnak megfelelően az előírt támogatási űrlapon, a szükséges mellékletek és igazolások csatolásával évente az iskolai tanév végétől szeptember 30 -ig lehet benyújtani a Kerecsendi Közös Önkormányzati Hivatalba. A határidő elmulasztása jogvesztő.
8. A pályázatokat az Önkormányzat Kulturális Bizottságának javaslata alapján az Önkormányzat bírálja el zárt ülés keretében. A támogatás megállapításáról a testület egyszerű többséggel határoz. A bírálatban nem vehet részt az a bizottsági tag, illetve képviselő, aki a pályázatban a Magyarország helyi önkormányzatairól szóló 2011. évi CLXXXIX. törvény előírásai szerint személyesen érintett.
9. A támogatás személyenkénti összegét az Önkormányzat határozza meg a jogosultak számának és a kérelmezők tanulmányi eredményének figyelembevételével a rendelkezésre álló forrás keretei között.
10. **Záró rendelkezések**

**4.§**

(1) Ez a rendelet 2022. szeptember 7. napján lép hatályba.

Kerecsend, 2022.szeptember 7.

Sári László dr. Szász Kata

polgármester jegyző

*1. számú melléklet a 6/2022. (VIII. 23.) önkormányzati rendelethez*

***Beiskolázási támogatás iránti érelem***

**I. A kérelmező adatai**

*Neve: ……………………………………………………………………………………………*

*Születési neve: …………………………………………………………………………………*

*Születési helye, ideje:………………………………………………………………………….*

*Anyja neve: …………………………………………………………………………………….*

*Lakcíme: ……………………………………………………………………………………….*

*Bankszámlaszáma: ……………………………………………………………………………*

**II. A beiskolázási támogatással érintett gyermek adatai**

*Neve: ……………………………………………………………………………………………*

*Születési neve: …………………………………………………………………………………*

*Születési helye, ideje:………………………………………………………………………….*

*Anyja neve: …………………………………………………………………………………….*

*Lakcíme: ……………………………………………………………………………………….*

*Iskolája neve, címe: ………………………………………………………………………….*

*…………………………………………………………………………………………………..*

*Osztálya: …………*

**III. Nyilatkozatok**

*Kijelentem,*

* *hogy a II. pontban megnevezett gyermekemre tekintettel rendszeres gyermekvédelmi kedvezményt nem állapítottak meg,*
* *a fentiekben közölt adatok a valóságnak megfelelnek.*

*Adataimnak a kérelem elbírálása céljából történő kezeléséhez hozzájárulok.*

*Kérelmemhez az iskolalátogatási igazolást mellékelem.*

*Dátum: ………………………………….*

*……………………………………….*

*a kérelmező aláírása*

*1. számú melléklet a 6/2022. (VIII. 23.) önkormányzati rendelethez*

*2. számú melléklet a /2022. () önkormányzati rendelethez*

***Tanulmányi Támogatási űrlap***

*Benyújtási határidő: a tanév végétől – minden év szeptember 30-ig*

**Tanuló neve:**

Telefonszáma:

**Tanuló lakóhelye:**

Születési ideje és helye:

Anyja neve:

Telefonszáma:

Apa, nevelő neve:

Telefonszáma:

Tanulóra vonatkozó adatok:

**Oktatási intézmény neve és címe:**

Osztály/ Évfolyam:

**Képzési forma:** nappali levelező

**Ha szakképzésben részesül, kap-e szakképzési hozzájárulást?**

igen, összege: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nem

A pályázó tanulmányaira vonatkozó kérdések: (kérjük igazolni)

**A 20…./20…. tanév II. félévének tanulmányi eredménye, tanulmányi átlaga:**

Egyéb eredmények: (ezeket kérjük igazolni):

Tanulmányi versenyeredmények:

Sportolói eredmények:

Közösségi munka:

**Tudomásul veszem, hogy a hiányosan kitöltött pályázati adatlap, és a szükséges igazolások hiánya a pályázatból való automatikus kizárásomat jelenti.**

**Kijelentem, hogy a fenti adatok a valóságnak megfelelnek.**

Kerecsend, 2022.

tanuló aláírása

kiskorú esetén a tanuló törvényes képviselőjének aláírása

**Csatolandó mellékletek**

A pályázó tanulmányi és egyéb eredményét igazoló kötelező mellékletek:

* ➢ A pályázó iskolalátogatási igazolása.
* ➢ A tanulmányi eredményről igazolás: bizonyítvány másolata, amelyben szerepelnek az osztályzatok. Ennek hiányában a pályázat érvénytelen. (Az osztályzatok tanulmányi átlagát vesszük figyelembe)
* ➢ A pályázó által az elmúlt egy tanévben végzett tanulmányi versenyeket, közösségi munkát, sport versenyeredményeket igazoló dokumentumot kérjük csatolni.
* ➢ Lakcím kártya fénymásolta.